முப்பீனைல்சிடைபின்

முப்பீனைல்சிடைபின் (Triphenylstibine) Sb(C6H5)3 என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். முப்பீனைலாண்டிமனி என்ற பெயராலும் இதை அழைக்கலாம். இந்த நிறமற்ற திண்மப்பொருள் பெரும்பாலும் முன்மாதிரியான கரிமஆண்டிமனி சேர்மமாகக் கருதப்படுகிறது. ஒருங்கிணைப்பு வேதியியலில் இது ஈந்தணைவியாகவும் கரிமத் தொகுப்பு வினைகளில் ஒரு வினையாக்கியாகவும் பயன்படுத்தப்படுகிறது.

தொடர்புடைய மூலக்கூறுகளான முப்பீனைலமீன், முப்பீனைல்பாசுபீன் மற்றும் முப்பீனைலார்சின்  போலவே  முப்பீனைல்சிடைபின் சேர்மமும் பீனைல் குழுக்களின்  முற்செலுத்து சுழலி போன்ற அமைப்பைக் கொண்ட பிரமிடு வடிவத்திலுள்ளது. Sb-C பிணைப்பு தூரங்கள் சராசரியாக 2.14-2.17 Å ஆகவும் C-Sb-C பிணைப்புக் கோணம் 95° ஆகவும் காணப்படுகிறது.Adams, E. A.; Kolis, J. W.; Pennington, W. T. "Structure of triphenylstibine" Acta Crystallographica 1990, volume C46, pp. 917-919. 

SbPh3 முதன்முதலில் 1886 ஆம் ஆண்டில் கண்டறியப்பட்டது. ஆண்டிமனி முக்குளோரைடிலிருந்து வேதிவினை மூலம் தயாரிக்கப்பட்டது:Michaelis, A.; Reese, A. "Ueber die Verbindungen der Elemente der Stickstoffgruppe mit den Radicalen der aromatischen Reihe. Achte Abhandlung Ueber aromatische Antimonverbindungen" Liebigs Annallen der Chemie volume 233, pages 39-60 (1886). .:

6 Na + 3 C6H5Cl + SbCl3 → (C6H5)3Sb + 6 NaCl

பீனைல்மக்னீசியம் புரோமைடுடன் ஆண்டிமனி முக்குளோரைடைச் சேர்த்து வினைபுரியச் செய்து முப்பீனைல்சிடைபின் தயாரிப்பது மாற்று தயாரிப்பு முறையாகும்.

மேற்கோள்கள்

பகுப்பு:பீனைல் சேர்மங்கள்
பகுப்பு:கரிம ஆண்டிமனி சேர்மங்கள்